د افغانی سرې میاشتې ټولنې له لوری په غزنی د ۱۰۰ تنو تنکیو زده کوونکو تر منځ د سیرت النبی "ص" سیالی تر سره شوه!* د روان ۱۴۴۵ هـ ق کال د رجب المرجب میاشتې پر ۲۱ مه نیټه نن د پنج شنبې په ورځ د افغانی سرې میاشتې ټولنې مرکزی سوېل لویدیځ زون اړوند غزنی ولایتی څانګې ریاست د ځوانانو او رضاکارانو ښوونیز کلوپ په انګړ کې د ۱۰۰ تنو تنکیو زده کوونکو تر منځ د سیرت النبی "ص" سیالی د اړوندې څانګې د ریس ښاغلی مولوی نورالهداء شاکر سره په همغږۍ، د دعوت ارشاد، نشراتو او ښوونیز کلوپ مدیرانو او ګڼ شمېر رضاکارانو په شتون تر سره شوه. یاده سیالۍد قرآن عظیم الشان په مبارکو پیل او ورپسې د دعوت ارشاد مدیر ښاغلی مولوی عبدالباری "احمدی" عالمانه وینا وکړه او دا ډول سیالۍ یې د زده کوونکو د لا پرمختګ او په نبوی سیرت "ص" د لا پوهاوی لپاره مهمې وبللې. ددغه ښوونیز کلوپ مدیر ښاغلی سید فضل الرحمان آغا "حسینی" هم د یادې سیالۍ په اهمیت خبرې وکړې او زده کوونکو ته یې د ښو نمرو د تر لاسه کولو هیله وښوده.